MSRP หรือ Manufacturer’s Suggested Retail Price คืออะไร
โปรฯดีทำ Ebay ขาย iPad 4 เครื่องต่อนาที

​

  อีกบทพิสูจน์ของคำว่าโปรฯดีมีชัยไปกว่าครึ่ง เพราะโปรโมชันที่อีเบย์จัดในวัน Cyber Monday (28 พฤศจิกายน 54) ทำให้ไอแพด 2 ถูกขายได้ถึง 4 เครื่องต่อนาที ชนะแอปเปิลที่ขายได้ในจำนวนเครื่องที่น้อยกว่า  เทศกาลลดราคาสินค้าออนไลน์ในสหรัฐฯในวัน Cyber Monday หรือวันจันทร์ที่ผู้ค้าปลีกบนโลกออนไลน์พร้อมใจกันลดราคาในช่วงหลังจาก Black Friday ซึ่งเป็นวันศุกร์ช่วงเทศกาลขอบคุณพระเจ้าที่ผู้ค้าในสหรัฐฯจะพร้อมใจลดราคาสินค้าหน้าร้านอย่างถล่มทลาย ครั้งนี้อีเบย์ตัดสินใจขายไอแพด 2 สีขาวรุ่น WiFi 16GB ในราคา 449 เหรียญ (ราว 13,500 บาท) โดยลดราคา MSRP ลง 50 เหรียญ (พร้อมส่ง) ซึ่งทำให้ชาวอเมริกันแห่คลิกซื้อไอแพด 2 จากอีเบย์รวดเดียว  MSRP หรือ Manufacturer’s Suggested Retail Price คือราคาที่ผู้ผลิตตั้งไว้เพื่อแนะนำร้านค้าว่าควรจะขายสินค้าในราคาเท่าใด กรณีของแอปเปิล แอปเปิลลดราคาไอแพด 2 รุ่น 16GB จากราคา MSRP เพียง 41 เหรียญช่วงวัน Black Friday ที่ผ่านมา ซึ่งชาวออนไลน์มองว่าคุ้มค่ากว่าหากจะรอซื้อกับอีเบย์ช่วงวันจันทร์ ด้วยราคานี้ ประชาสัมพันธ์อีเบย์ระบุว่าไอแพด 2 ของอีเบย์สามารถวางจำหน่ายเพียง 2 ชั่วโมงเท่านั้นก็หมดสต็อก ทำสถิติเฉลี่ย 4 เครื่องต่อนาที เท่ากับเบ็ดเสร็จ อีเบย์จำหน่ายไอแพด 2 ไปได้ถึง 480 เครื่องในเวลา 2 ชั่วโมง ไม่เพียงไอแพด อีเบย์ยังจัดโปรโมชันขาย Xbox 360 รุ่น 250GB Kinect Bundle ของไมโครซอฟท์ในราคา 259.99 เหรียญ (ราว 7,800 บาท) ซึ่งสินค้าทั้ง 1,500 จำหน่ายหมดไปในเวลา 20 นาที เฉลี่ยคิดเป็น 75 เครื่องต่อนาที เช่นเดียวกับแล็ปท็อบ HP 3105m อีเบย์นำมาโละสต็อคเหลือ 199.99 เหรียญ (ไม่ถึง 6,000 บาท) ใช้เวลาจำหน่าย 3 ชั่วโมงสินค้าจึงหมด เฉลี่ยอีเบย์สามารถจำหน่ายได้ 3 เครื่องต่อนาที ดูภาพบรรยากาศ Black Friday 2011 ได้ที่นี่
MSRP หรือ Manufacturer’s Suggested Retail Price คือ ราคาที่ผู้ผลิตตั้งไว้ เพื่อแนะนำร้านค้าว่าควรจะขายสินค้าในราคาเท่าใด